அகஸ்டஸை முதல்வனாகக் கொண்டு நாம் கணக்கிட்டு வந்தால் 2. டைபீரியஸ் 3. காலிகுலா 4. கிளாடியஸ் 5. நீரோ 6. கால்பா எனக் காண்கிறோம். “ஐந்து பேர் விழுந்து விட்டார்கள்; ஒருவன் இருக்கிறான்.” எனவே நீரோ ஏற்கனவே விழுந்துவிட்டான்; கால்பா இருக்கிறான். கால்பா 6-ஆம் ஆண்டு ஜூன் 9-ஆம் தேதி முதல் 69-ஆம் ஆண்டு ஜனவரி 15-ஆம் தேதி வரையில் ஆண்டு வந்தான். ஆனால் அவன் சிம்மாசனத்தில் ஏறியவுடனேயே, ரைன் பிரதேசத்துப் படைகள் விட்டெல்லியஸ்ஸின்கீழ் கலகம் செய்தார்கள்; அதே சமயம் ஏனைய தளபதிகளெல்லாம் பிற மாகாணங்களிலே ராணுவக் கலகங்களைத் தயார்ப் படுத்தினார்கள். ரோமாபுரியிலேயே மெய்க்காப்பாளர் படையினரும் கிளர்ந்தெழுந்து, கால்பாவைக் கொன்று, ஒத்தோவைச் சக்கரவர்த்தியாகப் பிரகடனம் செய்தார்கள்.